TEHNILINE KIRJELDUS **MOONDAMISVAHENDID**

# SISSEJUHATUS

Käesoleva tehnilise kirjelduse eesmärk on kirjeldada erinevate omadustega moondamisvahendeid. Moondamisvahendite all peetakse silmas maskeerimisvõrke, maskeerimisvõrkude kasutamiseks vajalikke vahendeid (toestamisvahendid jm) ning individuaalseid moondamisvahendeid (nt snaiprite maskeerimisülikonnad). Moondamisvahendite eriomaduste hulka loetakse 2D, 3D, UV, VIS, NIR, TIR, SWIR ning RADAR jms.

Tehnilise kirjelduse alusel esitatakse pakkumus ning hinnastatakse punktis 2 kirjeldatud elemendid.

Ostjal on õigus raamlepingu alusel tellida tehnilises kirjelduses nimetamata moondamisvahendeid, mis on toodetud sarnase tehnoloogia järgi. Vastava vajaduse tekkimisel kirjeldatakse hangitav ese minikonkurssi raames.

# HANKEESEME KIRJELDUS

## MASKEERIMISVÕRGUD

**Taktikaline võimekus**: maskeerimisvõrkude eesmärk on peita, hajutada ning maskeerida Kaitseväes kasutusel olevat varustust, relvi ning sõidukeid maastikul ning metsastunud alal erinevates ilmastikutingimustes. Maskeerimisvõrkude kasutamisega minimeeritakse üksuste ja kasutatava varustuse avastamise võimalusi.

Esimeseks hankeesemeks on maskeerimisvõrgud, mis vastavad all toodud miinimumnõuetele. Võrkude toestamiseks/paigaldamiseks vajaminevaid vahendeid (vaiu, ritvu, jm) käesoleval hetkel ei hangita.

**Maskeerimisvõrgu miinimumnõuded**:

**Värvus**: roheline (RAL 6040-F9 VÕI LIGILÄHEDANE) , pruun (RAL 6040-F9 VÕI LIGILÄHEDANE) JA MUST (RAL 6040-F9 VÕI LIGILÄHEDANE) VÕI TUMEHALL (RAL 6040-F9 VÕI LIGILÄHEDANE).

**Materjal**: PES, PA või samaväärne, struktuurne võrkmaterjal

**STRUKTUUR**: 3D

**TÖÖTLUS**: NIR

**Omadused**: veeimavuse mahuprotsent soovitatavalt alla 20%, UV-kaitstus, hallituskindel, mitteläikiv, vastupidav, võrgu nurkades kinnitusaasad.

**Suurus**: 3x6 meetrit

**Ühendatavus**: võrgud peavad olema teineteisega ühendatavad, tootja kirjeldab pakutava võrgu ühendamise võimalusi

**Kasutustemperatuur**: -40o C … +50o C

# ILLUSTREERIVAD FOTOD



